Source: http://denarnisupermarket.vzajemci.com/forum/?mode=thread&act=view&id=666
Timestamp: 2020-01-29 09:00:09+00:00

Document:
9.372,88
Seznam forumov > Periskop > Nepremičninski fiasko
Nepremičninski fiasko
Rubrika: politika, nepremičnine, svoboda < | > | seznam
23.03.07 18:05 sandi (admin) (DS) shramba
Decembra 2006 se začne - v marsičem sporen - popis nepremičnin, na podlagi zakona, sprejetega aprila 2006. Nekaj dni po začetku informacijska pooblaščenka vloži zahtevo za oceno ustavnosti zaradi pretiranega vdora v zasebnost. Vlada se priduša, da je vse zakonito in da je javnost vseh zahtevanih podatkov (vključno s prisotnostjo klime in napeljave za računalniško omrežje) nujno potrebna za ureditev področja nepremičnin. En del mladih iskalcev prvega stanovanja jim uspe celo naplahtati, da je popis nepremičnin korak na poti do dostopnejših cen stanovanj.
Že prva anketa v oddaji Trenja napove, da lastniki nepremičnin tega ne bodo kar tako požrli. 91% jih napove, da popisovalca ne bodo spustili v stanovanje. Vlada naroči pravo anketo javnega mnenja, ki potrdi negativno mnenje javnosti o popisu (67,7% jih pravi: "nepotrebno vtikanje v zasebnost, saj ima država že vse potrebne podatke"). Pristojni minister in geodeti so presenečeni. Premier zatrdi, da ne bo nobenega novega davka na nepremičnine ("Še stotič, tudi za gluhe"). Finančni minister je nad to izjavo presenečen.
Mladina razkrije obstoj dodatnega obrazca 7A, ki ga popisovalci lastniku ne pokažejo in kamor zapisujejo svoje pripombe. Geodeti mukoma priznajo obstoj tega obrazca in ga šele naknadno objavijo na spletnih straneh. Geodeti decembra redno sporočajo medijem, da je vse v najlepšem redu in je hitrost popisovanja celo nad načrti. Nenadoma, samo mesec dni kasneje, priznajo zamude in zahtevajo podaljšanje popisa in angažiranje novih popisovalcev. Razlog so nepripravljeni lastniki stanovanj (geodeti so nad tem ponovno presenečeni).
Marca 2007 vlada potihem umakne že pripravljeni, a ustavno sporni, zakon o agenciji za nepremičninske evidence, ki je bil prej napovedovan kot naslednji korak pri "urejanju nepremičninskega področja" in namesto tega začne projekt informacijskega povezovanja nepremičninskih evidenc.
Medtem minister za okolje in prostor objavi Pravilnik o vpisih v kataster stavb, ki je prava terna za geodete, saj jim zagotovi doživljenjski posel. Za vsak kokošnjak ali drvarnico je sedaj nujen geodetski elaborat. Še malo kasneje, na predlog geodetov, vlada ugotovi, da je v javno dostopnih nepremičninskih podatkih zares neupravičeno preveč podatkov iz zasebnosti lastnikov in del podatkov iz spletnega pregledovalnika umakne.
Vprašanje: Kaj bo naslednji korak v tem nepremičninskem fiasku?
a) minister za okolje in prostor bo odstopil, ker se čuti objektivno odgovornega za situacijo
b) minister za okolje in prostor bo zamenjal direktorja Geodetske uprave, ki mu je podtaknil to šlamastiko
c) popis nepremičnin tudi v podaljšanem roku ne bo dokončan in bo ponovno podaljšan
d) popis bo dokončan, vendar bo po analizi ugotovljeno, da so pridobljeni podatki zaradi nepopolnosti in neažurnosti neuporabni
e) vlada bo kljub zaklinjanju "Še stotič, tudi za gluhe" še v tem mandatu predlagala uvedbo davka na nepremičnine
f) ustavno sodišče bo razveljavilo vsaj enega od izpodbijanih členov zakona
* zadnji popravek: 23.03.07 18:05
Replika? Pripomba? Še kaj manjka? (vseh: 65; zadnji: 21.11.11 14:10) ·
21.03.07 14:56 _jureK odgovori / citiraj
Moralno pravilno bi bilo a in b, a se to žal ne bo zgodilo, zelo verjeten je c, skorajda neizbežen je e. In na koncu bomo vsi gluhi :)
21.03.07 15:08 _addaam78 odgovori / citiraj
c.) je 100%. V bloku so nam obesili, da bodo prišli popisovalci popisovati stanovanja od 7-15 marca. Vključno s sobotami! Danes je 21 marec in še vedno ni nikogar blizu!
f.) ustavno sodišče bo zagotovo razveljavilo najmanj en člen, ker ta vlada ni sposobna napisat enega zakona, ne da bi bilo kaj sporno.
21.03.07 15:16 skopuh odgovori / citiraj
Država naj najprej naredi red in poveže svoje evidence, sicer je vsak popis le trošenje denarja brez uporabne vrednosti. Verjetno se bo gora popisnih listov znašla v kakem arhivu, brez da bi kdo sploh kaj pogledal in prenesel podatke vevidence. Kaj ti nuca dodatna evidenca, če že obstoječe ne znaš updatetat?!?
Tale popis je tako, kot bi na cesti, kjer je omejitev 40km in avti še vedno divjajo 120km na uro postavili poleg obstoječega še nekaj dodatnih znakov za omejitev - namesto, da bi tam postavili radar kontrolo in ustavili take nepridiprave.
21.03.07 15:42 crt (admin) (DS) odgovori / citiraj
22.03.07 12:34 sandi (admin) (DS) odgovori / citiraj
Meni se zdi še kar zabavno, da je (bilo) en kup ljudi pod vtisom, da jim bo popis nepremičnin zrihtal nižje cene stanovanj (kao se bodo lastniki praznih stanovanj splašili in jih v strahu na hitro prodali ali pa vsaj dali v najem).
22.03.07 12:56 matic7 odgovori / citiraj
22.03.07 20:56 sandi (admin) (DS) odgovori / citiraj
Moje izkušnje so tudi takšne, ko sem poslušal ljudi katerim dajem stanovanja v najem, je bila njihova ugotovitev oziroma prepričanje takšno, še kakšno leto počakam potem gremo pa v nakup stanovanja. Seveda me je zanimalo zakaj ravno čez leto dni, odgovor je bil ja tale popis nepremičnin, pa davki, pa še kakšen dejavnik so videli in tako bodo cene nepremičnin padle za celo 20%.
Jaz sicer razumem, da je trenutna situacija za tiste, ki sedaj prvič kupujejo stanovanje, zelo neugodna (glede na razmerje plača/kupna moč:cene na trg). Tudi dopuščam možnost, da v neki prihodnosti in na nekih (ne vseh) segmentih trga cene padejo. Vendar pa to niti slučajno ne bo zasluga popisa.
24.03.07 07:40 sandi (admin) (DS) odgovori / citiraj
Država naj najprej naredi red in poveže svoje evidence, sicer je vsak popis le trošenje denarja brez uporabne vrednosti. Verjetno se bo gora popisnih listov znašla v kakem arhivu, brez da bi kdo sploh kaj pogledal in prenesel podatke v evidence.
S to aroganco so se ušteli že v začetku. Neposrečena je bila ideja (verjetno marketinške agencije), da so zloženko propagirali pod naslovom "Naredimo hišni red". Potem pa presenečenje nad logičnim odgovorom na to: "Država naj hišni red dela tam, kjer je sama lastnica. V svoji hiši pa bom hišni red naredil sam, brez vtikanja države."
* zadnji popravek: 24.03.07 07:40
09.05.07 12:00 sandi (admin) (DS) odgovori / citiraj
09.05.07 12:10 matic7 odgovori / citiraj
09.05.07 12:46 urkostar odgovori / citiraj
Če se prav spomnim, je bil kontekst izjave "še stotič, tudi za gluhe" izrečen v sedanjiku (kao...vlada ne načrtuje novih davkov...).V drobnem tisku bi pisalo, da jih bo...
09.05.07 13:14 matic7 odgovori / citiraj
09.05.07 13:19 crt (admin) (DS) odgovori / citiraj
09.05.07 13:28 matic7 odgovori / citiraj
09.05.07 13:44 crt (admin) (DS) odgovori / citiraj
09.05.07 14:02 matic7 odgovori / citiraj
09.05.07 14:29 Redstripe odgovori / citiraj
kdaj pa je trenutno aktualni rok?
Po moje še sami ne vedo. Po drugi strani pa se jim nikamor ne mudi, saj popisovalci verjetno vlečejo lepe denarce. Splošno pa mi delujejo neorganizirani. Letajo od bajte do bajte in mi kao pravi, da nas je težko dobiti ( ja, če nas išče od 7.00 do 15.00, nas 100% ni).Da so mi že pustili obvestilo v nabiralniku, nakar se spomni,da so jim obvestila kao zmanjkala.
V rokah drži en kup papirjev in ne ve kje je začetek in konec.
To me spominja na neko glupo letno inventuro v neki zakotni firmi, kjer potem rezultate tako ali tako priredijo.
09.05.07 16:13 duhec1978 odgovori / citiraj
O tej temi pa je bilo izrečeno že toliko neumnosti, da niti ne vem kje bi začel. Upam, da ta forum - ki ga rad berem in kaj pametnega zvem - ne pada na nivo zdolgočasenih babjih čenč in kvazi vsevednih strokovnjakov.
Rok za popis je bil podaljšan za 3 mesece, torej je "trenutni aktualni rok" 30.6.2007. Če ga ne bodo podaljšali. Popisanih je res okoli 60% stavb, izdanih obrazcev pa čez 80%.
Popis večinoma poteka po logičnem lastniškem principu! Popisovalec pride s podatki o vseh nepremičninah določene osebe. Če ni več lastnik ali je postal lastnik še kakšne nepremičnine, se podatki popravijo. Na takšen način se popišejo tudi razni vikendi, zidanice, športni objekti itd. kjer nobeden ne živi, ampak imajo lastnika.
Sploh pa ne razumem kako lahko kdo svetuje, da naj se ti ne mudi?! Ali pa se pritožuje nad slabo organizacijo, sam pa se pusti popisat šele ob 3. obisku?!! Vmes pa pljuva vsevprek kako so nesposobni, počasni....medtem, ko se sam "skriva" pred popisovalcem. Že po drugem obvestilu, če ni šel v samopopis je bil gospod v prekršku. In s tem se ne bi hvalil! Bila je dobra volja popisovalca, da je prišel še tretjič. Zato pa pustijo obvestilo s tel. številko, da se domenite o obisku!!! Seveda potem mine 1 teden, pa 14 dni, pa spet en teden, da popisovalec končno popiše. Potem se pa ljudje čudijo, da tako dolgo traja popis.
Glede tega kakšne podatke imajo popisovalci je potrebno poznati ozadje zadeve...ali je nepremičnina vpisana registrsko, katastrsko ali pa je površina samo grobo ocenjena iz aero posnetka. Točen podatek da lastnik sam!
Če se vpiše vrt/atrij pa na pamet ne morem sodit. Odvisno je od lege (del stavbe/izven stavbe), materiala, stalnosti objekta. Npr. manjših rastlinjakov se ne popisuje. V dvoumnih primerih se pa upošteva tudi zahteva lastnika. V splošnem se vrt ali atrij ne popisujeta, ker ne popisujejo zemljiških parcel, vrtov, itd.
Znal bi pa biti problem, če boste kdaj prodajali in boste hoteli nekomu prodati več, kot ste prijavili. Po mojem bo potem še koga zanimalo to, zakaj ste prijavili manj in ste manj plačevali vsa leta. Ampak te sankcije so stvar ugibanj in morebitnih novih davkov v katere se pa ne bi spuščal.
09.05.07 16:35 crt (admin) (DS) odgovori / citiraj
09.05.07 17:18 matic7 odgovori / citiraj
09.05.07 17:21 matic7 odgovori / citiraj
09.05.07 18:06 duhec1978 odgovori / citiraj
No, me veseli, da si sam imel dobre izkušnje. Tako je tudi v večini primerov in vse poteka gladko. Seveda pa se navadno govori le o tistih primerih, kjer je kaj narobe. Ampak to je za pričakovati in čist normalno.....celo pametno, da lahko odkrivamo in popravimo napake za vnaprej!
Mislim, če se popisovalec potrudi in pride 3x!!! do človeka (se vnaprej napove in morda celo dogovori), potem ni neresnost popisovalca, ampak velika neresnost lastnika. Po domače: jebanje v glavo! Pa tudi, če je samo žena doma, lahko da podatke njej. Popis poteka že od 1. decembra 2006 in še prej se je najmanj 2 meseca govorilo o tem. Tako, da do sedaj bi pa res že lahko bili vsi pripravljeni. Posledično zaradi takšnih primerov lastnikov potem "najebemo" vsi.
To, da se skriva sem dal v narekovaje, ker nisem mislil dobesedno. Očitno sem pa bil blizu in bi bil bolj primeren izraz, da se izogiba.
09.05.07 19:33 matic7 odgovori / citiraj
10.05.07 08:14 Redstripe odgovori / citiraj
Po domače: jebanje v glavo!
Včeraj sem bil dogovorjen za popis od 16.00 do 17.00. Doma sem bil od 16.00 do 19.30 pa popisovalca ni bilo, tudi obvestila prvič ni bilo. Zato mi deluje vse skupaj neresno. Ne vem kdo koga zdaj je..! Naj že to popišejo, pa fertik.
10.05.07 09:56 duhec1978 odgovori / citiraj
Včeraj sem bil dogovorjen za popis od 16.00 do 17.00. Doma sem bil od 16.00 do 19.30 pa popisovalca ni bilo, tudi obvestila prvič ni bilo.....
Lažne obiske popisovalcev prijavite na Geodetske izpostave (pisarne) in povejte za katere popisovalce gre.
10.05.07 10:00 matic7 odgovori / citiraj
16.06.07 23:40 sandi (admin) (DS) odgovori / citiraj
Današnji Dnevnik pravi, da je že jasno, da tudi ta rok ne bo dosežen:
"Razlog za vnovično zamudo pri izvedbi popisa nepremičnin je po navedbah odgovornih v GURS struktura lastništva, tipologija gradnje, pomanjkanje aktivnih popisovalcev in tudi nepravočasne pripravljenosti udeležencev popisa."
"Stroški bodo presegli predvideni dve milijardi tolarjev oziroma 8,35 milijona evrov. Razlog naj bi bilo nepričakovano število novih stavb, ki so jih popisovalci našli med terenskim delom, kar naj bi povečalo stroške plačil popisovalcem."
12.07.07 20:47 sandi (admin) (DS) odgovori / citiraj
Ustavno sodišče je v postopku za oceno ustavnosti odločilo, da sta prvi in drugi odstavek 144. člena Zakona o evidentiranju nepremičnin v neskladju z 38. členom Ustave in ju razveljavilo (novica v Dnevniku, odločba US)
02.09.07 11:40 sandi (admin) (DS) odgovori / citiraj
::Rok za popis je bil podaljšan za 3 mesece, torej je "trenutni aktualni rok" 30.6.2007. Če ga ne bodo podaljšali.
Zdaj pravijo, da so 30.8. terensko popisovanje končali. Nepopisanih bo ostalo malo manj kot 10% stavb, zaradi nerešenega ali neugotovljenega lastništva.
Iz zgornjega članka (po STA):
"Po zatrdilih geodetske uprave bo obdelava podatkov končana do konca letošnjega leta, zbrani podatki pa bodo osnova za register nepremičnin, ki naj bi ga vzpostavili v začetku prihodnjega leta. Zaradi zamude so se stroški popisa dvignili za najmanj milijon evrov."
* zadnji popravek: 02.09.07 11:40
02.09.07 20:31 _addaam78 odgovori / citiraj
:: f) ustavno sodišče bo razveljavilo vsaj enega od izpodbijanih členov zakona
Ustavno sodišče je v postopku za oceno ustavnosti odločilo, da sta prvi in drugi odstavek 144. člena Zakona o evidentiranju nepremičnin v neskladju z 38. členom Ustave in ju razveljavilo
Told ya. Ta vlada ni sposobna sprejeti enega zakona, ne da bi bilo kaj ustavno sporno.
18.09.07 14:12 sandi (admin) (DS) odgovori / citiraj
"Za izpolnjevanje dobre davčne informacijske baze je bil popis premalo podroben in strokovno slabo izpeljan, za oblikovanje nekakšnega splošnega pregleda nepremičnin pa je bil celo preobsežen in dejansko odveč. Državljanom omogoča celo preveč informacij, če jih država ne bo zaščitila, vladi pa navsezadnje ne bo v ničemer olajšala izpeljavo davka o nepremičninah."
...pravi Bogomir Kovač: Politični strel v prazno
18.09.07 14:53 matic7 odgovori / citiraj
16.10.07 20:11 sandi (admin) (DS) odgovori / citiraj
... raba prostorov bodo popolnoma drugačni in oni bodo seveda imeli drugačno sliko, kaj je smisel tega popisa res ne vem.
Če že ne smisel, so pa zdaj vidni stranski učinki. Delitev parcele (parcelacija) zdaj v Ljubljani lahko traja tudi več kot leto dni, kot pišejo Finance:
Že tako je na območjih večjih mest zaradi precej večjega števila postopkov čas reševanja nekoliko daljši, dodatno pa so se zaostanki pri reševanju vlog nakopičili zaradi popisa nepremičnin. To priznavajo tudi na ministrstvu za okolje in prostor: "Res je, da so zaostanki pri reševanju vlog, ki so predvsem posledica izvajanja popisa nepremičnin v Ljubljani, nekoliko večji."
17.10.07 11:54 matic7 odgovori / citiraj
12.02.08 09:04 sandi (admin) (DS) odgovori / citiraj
GURS je objavil poročilo o izvedbi popisa.
- celotna zadeva je stala 11 milijonov evrov
- v popisu je bilo obdelanih 1.070.381 stavb in 1.517.386 delov stavb; po koncu pa je geodetska uprava evidentirala še 102.839 delov stavb
- poskeniranih je bilo 6,9 milijona listov papirja
- www.popis-nepremicnin.si je imel do 15.11.2007 skupno 339 tisoč obiskov
- služba za pomoč uporabnikom je prejela 54 tisoč telefonskih klicev in 4 tisoč e-mailov
Register nepremičnin naj bi bil vzpostavljen v maju 2008.
12.02.08 09:24 Osojnik odgovori / citiraj
Velika delovna zmaga socialistične GU(socialistične)RS.
Če ta projekt popisa nepremičnin ni zadosten razlog, da nekdo leti iz službe, potem (jim) ni pomoči.
12.02.08 09:34 andrejcc (DS) odgovori / citiraj
12.02.08 09:41 Osojnik odgovori / citiraj
ja, ti verjamem. Žalostno.
04.05.09 14:35 sandi (admin) (DS) odgovori / citiraj
Iz članka v Dnevniku dne 30.4. 2009:
Vlada je na današnji seji sprejela predlog novele zakona o hipotekarni in komunalni obveznici, s katero naj bi po besedah ministra za finance Franca Križaniča precej poenostavili položaj bank, ki izdajajo tovrstne obveznice. Predlog novele zakona namreč bankam omogoča, da lahko za določitev vrednosti stanovanjske nepremičnine uporabijo tudi posplošeno tržno vrednost z uporabo metod množičnega vrednotenja nepremičnin v skladu z zakonom o množičnem vrednotenju nepremičnin iz maja 2006. To bo prva uporabna vrednost tega projekta (popisa nepremičnin) iz mandata prejšnje vlade, je na novinarski konferenci po seji vlade komentiral Križanič.
08.09.09 14:14 sandi (admin) (DS) odgovori / citiraj
Koliko je uradno vredna vaša nepremičnina?
Geodetska uprava je do konca lanskega leta sicer končala izdelavo sistema, vključno s preveritvijo modelov vrednotenja ter drugih podatkov o nepremičninah in prostoru s posameznimi občinami. Za popis nepremičnin in dosedanji razvoj sistema množičnega vrednotenja so doslej porabili okoli 14 milijonov evrov. Kot je znano, je geodetska uprava od decembra 2006 do konca leta 2007 izvedla popis nepremičnin v Sloveniji; popisali so nekaj več kot 1,78 milijona oz. dobrih 95 odstotkov stavb in delov stavb v državi. Junija lani so nato vzpostavili register nepremičnin, v katerem so zbrali podatke iz popisa ter iz javnih evidenc in drugih zbirk.
Kot nam je povedal Dušan Mitrovič, direktor Urada za množično vrednotenje nepremičnin, bi namreč za dokončanje projekta množičnega vrednotenja nepremičnin po prvi oceni potrebovali še 3,3 milijona evrov. Po zadnji predlagani racionalizaciji stroškov, s katero bi sporočanje morebitnih pripomb lastnikov itd. prenesli na spletne aplikacije in delno poleg geodetskih izpostav tudi še na upravne enote, pa 2,7 milijona evrov.
Lastniki in solastniki nepremičnin, ki jih je v Sloveniji okoli 1,3 milijona, to je skupaj fizičnih in pravnih oseb, bodo prejeli obvestila o tem, katere nepremičnine so v njihovi lasti oziroma solasti, kateri podatki o teh nepremičninah se vodijo v javnih evidencah in kolikšna je posplošena vrednost teh nepremičnin na dan 31. 12. 2008. Gre za vrednost, ki je najbolj verjetna tržna vrednost. V zakonsko določenih 53 dneh pa bodo nato lahko Geodetski upravi sporočili morebitne pripombe.
23.09.09 08:42 sandi (admin) (DS) odgovori / citiraj
Finance: Kdaj tudi podatki o najemninah?
Kar zadeva množično vrednotenje nepremičnin, je Mitrović znova opozoril na razliko med vrednostjo in ceno nepremičnine, saj prihodnje leto, ko bodo lastniki pisno obveščeni o vrednosti svoje nepremičnine, pričakuje številne vroče polemike v javnosti. Mnogi bodo namreč mislili, da je ocenjena vrednost že kar prodajna cena nepremičnine.
06.11.09 10:22 sandi (admin) (DS) odgovori / citiraj
Tednik TV Slovenija, 5.11. 2009
Posnetek oddaje: Obdavčitev nepremičnin - nov udarec po žepu, od 1:54 dalje
06.11.09 15:51 Osojnik odgovori / citiraj
KRUCEFIKS !!!
če ti vzamejo 35% pri plači, je to OK, družbeno sprejemljivo oz. po javnem mnenju premalo.
če pa ti enkrat končno bodo morda pri zidanici 0,1%, je pa to svinjarija - ?!
in ja gospod, zidanica je luksuz, enako kot npr. jahta.
06.11.09 16:01 crt (admin) (DS) odgovori / citiraj
08.03.10 13:48 sandi (admin) (DS) odgovori / citiraj
Tudi tokrat ne bo šlo.
Zato roka za zaključek projekta, 1. maj 2010, ki ga je vlada postavila 5. marca 2009, ne bo možno doseči, ugotavlja okoljsko ministrstvo, danes, torej marca 2010.
Če bodo ustrezna finančna sredstva zagotovljena, bi lahko po mnenju ministrstva projekt zaključili aprila 2011. Takrat bi tudi pripravili uredbo o določitvi modelov množičnega vrednotenja nepremičnin, ki naj bi jo sprejeli v začetku maja 2011, nato pa izvedli prvi pripis vrednosti nepremičnin v registru nepremičnin. Vrednosti nepremičnin bi bile pripisane na stanje trga nepremičnin 1. januarja 2011.
Za dokončanje vzpostavitve sistema množičnega vrednotenja nepremičnin je treba po ocenah ministrstva iz proračunske rezerve v letošnjem letu zagotoviti okoli 2,57 milijona evrov, v letu 2011 pa nekaj manj kot 190.000 evrov. Skupna vrednost projekta se je s prvotnih 3,98 milijona evrov povečala na 4,75 milijona evrov.
Delo: Roka ne bo mogoče doseči
08.03.10 15:17 blink odgovori / citiraj
::Zato roka za zaključek projekta, 1. maj 2010, ki ga je vlada postavila 5. marca 2009, ne bo možno doseči, ugotavlja okoljsko ministrstvo, danes, torej marca 2010.
::Če bodo ustrezna finančna sredstva zagotovljena, bi lahko po mnenju ministrstva projekt zaključili aprila 2011. Takrat bi tudi pripravili uredbo o določitvi modelov množičnega vrednotenja nepremičnin, ki naj bi jo sprejeli v začetku maja 2011, nato pa izvedli prvi pripis vrednosti nepremičnin v registru nepremičnin. Vrednosti nepremičnin bi bile pripisane na stanje trga nepremičnin 1. januarja 2011.
::Za dokončanje vzpostavitve sistema množičnega vrednotenja nepremičnin je treba po ocenah ministrstva iz proračunske rezerve v letošnjem letu zagotoviti okoli 2,57 milijona evrov, v letu 2011 pa nekaj manj kot 190.000 evrov. Skupna vrednost projekta se je s prvotnih 3,98 milijona evrov povečala na 4,75 milijona evrov.
08.03.10 15:59 andrejcc (DS) odgovori / citiraj
30.05.10 08:28 sandi (admin) (DS) odgovori / citiraj
Danes, konec maja 2010, pravijo takole:
Dušan Mitrovič, direktor urada za množično vrednotenje nepremičnin pri geodetski upravi, je pojasnil, da je zamik nastal zaradi poznejše zagotovitve proračunskih sredstev. "Prva obvestila o nepremičninah in njihovih vrednostih bomo lastnikom posredovali konec avgusta letos," je rekel Dušan Mitrovič in dodal, da bodo lastniki skupaj z obvestilom na dom prejeli še posebno brošuro z natančnimi navodili, kako, na katere podatke in do kdaj lahko posredujejo morebitne pripombe.
"Vse lastnike nepremičnin naprošamo, da nam do konca oktobra najprej posredujejo pripombe na podatke o nepremičninah in šele nato na ocenjeno vrednost, saj je razumljivo, da je ocenjena vrednost nepremičnine napačna, če so podatki o nepremičninah netočni. Prepričani smo, da bo kar nekaj lastnikov nepremičnin razočaranih nad ocenjeno vrednostjo, saj bodo te lahko celo nižje od stroškov nakupa zemljišča in gradnje objekta," je opozoril Dušan Mitrovič.
Kot je pokazal popis nepremičnin, ima v državi približno 1,2 milijona lastnikov v lasti 550.000 hiš in 300.000 stanovanj.
08.10.10 09:20 sandi (admin) (DS) odgovori / citiraj
"Prva obvestila o nepremičninah in njihovih vrednostih bomo lastnikom posredovali konec avgusta letos," je rekel Dušan Mitrovič in dodal, da bodo lastniki skupaj z obvestilom na dom prejeli še posebno brošuro z natančnimi navodili, kako, na katere podatke in do kdaj lahko posredujejo morebitne pripombe.
Dejansko smo brošure dobili septembra 2010, izpiske pa oktobra 2010.
Včerajšnja oddaja Pogledi Slovenije o tej temi: posnetek
* zadnji popravek: 08.10.10 09:20
09.10.10 18:16 sandi (admin) (DS) odgovori / citiraj
Razgledi.net: Popis in vrednotenje nepremičnin – Polom Gursa, ki vlade očitno ne moti
10.10.10 19:49 skeptik odgovori / citiraj
11.10.10 10:11 emanuel goldstein odgovori / citiraj
Pravilen je odgovor po e:
ker je premier (morda tudi pod vplivom substanc) postal take sorte, da izvede vse karkoli si je zamislil, in to neglede na ugovore, pomisleke, posledice itd.
11.10.10 11:06 sandi (admin) (DS) odgovori / citiraj
Verjetno si spregledal, da je začetek te teme iz leta 2007. "Še stotič, tudi za gluhe" je zatrjeval prejšnji premier, ki potem do konca svojega mandata ni utegnil predlagati uvedbe. Mislim sicer, da bi se tale šlamastika dogajala enako, tudi če bi bila leta 2008 izvoljena kakšna drugačna vlada.
11.10.10 11:26 emanuel goldstein odgovori / citiraj
S telim predlogom obdavčitev so precejšnji konceptualni problemi (oz. izzivi:)) ):
Če se obdavčuje vrednost oz. premoženje, je nevzdržno, da lestvica niha od 0,2 do 0,01. Kaj je s pravičnostjo?
Če se obdavčuje oz. refundira vpliv in strošek, ki ga neka nepremičnina povzroča lokalni skupnosti, zakaj potem toliko govora o vrednosti nepremičnine. Ta vpliv veliko bolje orišejo kazalci kot so m2, število sekretov v bajti, komunalna opremljenost inkajvemkajše.
In še o sami obdavčitvi vrednosti nepremičnin. Spet smo pri hudi nepravičnosti. Nobena druga oblika premoženja ni obdavčena sama po sebi, zakaj bi bile nepremičnine?
Ko vse to premislimo, ugotovimo, da je bil prejšnji NUSZ veliko preglednejši, pravičnejši, predsem pa je služil originarnemu namenu - NADOMESTILU za uporabo stavbnega zemljišča. Sedanji zakokon (ali predlog) pa je navadna šalamastika.
11.10.10 12:55 Gregi odgovori / citiraj
Pa je ja jasno, da gre za rento, ne za davek...
11.10.10 13:41 Simoniti odgovori / citiraj
Mpje razmišljanje!
Ko sem gledal novodobna Trenja, mi je edino omembe vreden pogovor med predstavnikom Gursa in nekim nepremičninarjem. Nepremičninar je jokal da so cene pri vrednostenju iz leta največjega balona in da so se takrat cene spustile od 30-50%. Pa mu je gospod Gurs lepo rekel, da oni tega niso iz statistike niso razbrali :) Vemo kaj hočem povedati?
Sploh pa vemo da ni važna vrednost nepremičnine. Lahko je tvoja nepremičnina vredna 1 EUR, pa bo država rekla da je davek pač n% in boš na enakem. Država pač vzame kaj potrebuje, pa še mal več za prisklednike.
Ni mi pa jasno, pa naj kdo ki so mu bližje vrednotenja GURSA razloži tale primer.
Recimo da se v neki vukojebini v Prekmurju naredijo tole:
http://www.index.hr/vijesti/clanak/kucu-...
se torej cene vseh nepremičnin v občini dvignejo na to vrednost?
bi potem kupec plačeval na svojo nepremičnino davek iz te vrednosti?
na koliko časa se prevrednostijo nepremičnine?
12.10.10 09:04 emanuel goldstein odgovori / citiraj
Zakaj potem sploh vrednost, če je pa jasno, da nima nobene zveze z ničemer? Celo tako zelo nobene zveze, da morajo davčno lestvico za nek normalen izplen prilagoditi v razponu 1:10 oz. 0,028 Komenda proti 0,208 Rogatec.
Že samo ta lestvica je dokaz, da je cela zamiisel brez vsakršne logične podlage in totalno konfuzna.
05.11.10 09:18 sandi (admin) (DS) odgovori / citiraj
Direktor GURS-a novembra 2010 izjavi tole:
/.../ Če bi lahko ponovili popis nepremičnin, bi zadeve delali počasneje in bi si vzeli vsaj eno leto časa ter podatke prečesali ročno, tako pa so se preveč zanašali na uradne evidence in se zato soočili s preveč napakami pri lastništvu nepremičnin.
(vir: Pogovor z Alešem Seliškarjem: Preveč smo verjeli zemljiški knjigi)
Do zdaj so prejeli 235.000 pripomb na poskusno vrednotenje.
10.03.11 08:55 sandi (admin) (DS) odgovori / citiraj
Finance: Pirc Musarjeva nad geodete
Z ustavno presojo želi doseči razveljavitev tistih členov zakona in pravilnika o evidentiranju nepremičnin, ki omogočajo dostop do osebnih podatkov fizičnih oseb. Ker so zaradi varnosti pravnega prometa podatki o nepremičnini na podlagi parcelne številke javni v zemljiški knjigi, ne vidi nobenega utemeljenega razloga, da se prek portala omogoči izjemno preprost dostop zgolj po naslovu nepremičnine in brez jasnega namena.
10.03.11 09:02 crt (admin) (DS) odgovori / citiraj
10.03.11 09:11 matic7 odgovori / citiraj
10.03.11 09:19 crt (admin) (DS) odgovori / citiraj
11.03.11 16:12 sandi (admin) (DS) odgovori / citiraj
Delo: Računsko sodišče: Gurs ni bil uspešen pri registru nepremičnin
...GURS je presegela načrtovani časovni okvir za 62,7 odstotka, za najem oseb, ki so sodelovale pri popisu, je porabila 53,4 odstotka več denarja kot so ga najprej predvideli, poleg tega je popis izvajalo še enkrat več oseb od sprva načrtovanih.
Za financiranje registra je Gurs v obdobju med letoma 2006 in 2009 porabil 15,8 milijona evrov, kar je 56,3 odstotka več od zadnjega načrta oziroma 98,6 odstotka več kot so ga zagotovili v proračunih tega obdobja.
Kot opozarja računsko sodišče, je v registru 15,4 odstotka zapisov o lastnikih napačnih, saj ne vsebujejo podatkov, ki bi omogočili identifikacijo lastnika oz. je delež lastništva nepremičnine enak nič.
11.03.11 16:55 Hevidi odgovori / citiraj
To bi blo zanimivo spremljat vajin pogovor :)))
21.11.11 14:10 sandi (admin) (DS) odgovori / citiraj
Dr. Miroslav Kranjc, Računsko sodišče RS:
...Računsko sodišče je ugotovilo, da GURS v registu NIMA evidentiranih 17 vrst podatkov, ki jih določajo pravne podlage, obenem pa JE v registru evidentiranih 5 vrst podatkov, za katere NI pravne podlage.
(Iz članka "Evidentiranje nepremičnin v RS" v Zborniku referatov 22. posveta Poslovanje z nepremičninami, Portorož, 17. in 18. november 2011)
GURS je Računskemu sodišču obljubil, da bo to pomoto rešil tako, da bo do 31.12. 2011 v državnem zboru izposloval spremembo zakonodaje, ki bo zatečeno protizakonito stanje legalizirala za nazaj.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče